England slo Brasil for første gang på 23 år
Dermed fikk «Three Lions» en perfekt åpning på 150-årsjubileet til Englands Fotballforbund (FA). Det var den første engelske seieren mot Brasil på ni landskamper. Lampard scoret vinnermålet etter en time i London. Wayne Rooney utnyttet et sløvt tilbakespill av Arouca og sendte ballen videre til Lampard, som fra 18 meter skjøt et kanonskudd i nettmaskene bak Julio Cesar.Brasil fikk straffe i det 18. minutt etter en hands fra Jack Wilshere. Ronaldinho ville så gjerne ha nettsus i landslagscomebacket og tok steget bort til ellevemeteren. 32-åringen skjøt hardt til venstre for Joe Hart, men England-keeperen fikk en hånd på ballen. Han stoppet også Ronaldinho fra å score på returen. Tom Cleverley måtte sette inn en viktig takling på Neymar, som prøvde å pirke inn ballen etter Harts dobbeltredning. I stedet var det Rooney som sto for oppgjørets første scoring. Etter 26 minutter var Manchester United-stjernen klinisk da han like innenfor 16-meteren dunket ballen i mål på en retur fra Cesar. Vertenes ledelse holdt til pause, men fire minutter ut i annen omgang utlignet Fred etter en svak pasning av Gary Cahill. Innbytteren snappet opp ballen og klinket inn 1-1.Tolv minutter senere var det Englands tur til å utnytte slurv som førte til at Lampard kunne ordne 2-1 via stolpen og i mål. Chelsea-kollega Ashley Cole spilte onsdag sin 100. landskamp i England-drakten.Brasil tar imot England til ny landskamp i Rio de Janeiro 2. juni. England spiller sin neste landskamp i mars mot lille San Marino på bortebane i VM-kvalifiseringen.Japan - Latvia 3-0 (i Kobe), Aserbajdsjan - Liechtenstein 1-0 (i Dubai), Kroatia - Sør-Korea 4-0 (på Craven Cottage i London, England), Kypros - Serbia 1-3 (i Nikosia), Moldova - Kasakhstan 1-3 (i Antalya, Tyrkia), Ungarn - Hviterussland 1-1 (i Belek, Tyrkia), Norge - Ukraina 0-2 (i Sevilla, Spania), Slovenia - Bosnia-Hercegovina 0-3 (i Ljubljana), Albania - Georgia 1-2 (i Tirana), Israel - Finland 2-1 (i Netanya), Spania - Uruguay 3-1 (i Doha, Qatar), Tyrkia - Tsjekkia 0-2 (i Manisa), Makedonia - Danmark 3-0 (i Skopje), Malta - Nord-Irland 0-0 (i Ta'Qali), England - Brasil 2-1 (Wembley i London), Island - Russland 0-2 (i Marbella, Spania), Nederland - Italia 1-1 (i Amsterdam), Sverige - Argentina 2-3 (i Solna), Skottland - Estland 1-0 (i Aberdeen), Irland - Polen 2-0 (i Dublin), Belgia - Slovakia 2-1 (i Brugge), Hellas - Sveits 0-0 (i Piraeus), Wales - Østerrike 2-1 (i Swansea), Frankrike - Tyskland 1-2 (i Saint-Denis), Romania - Australia 3-2 (i Málaga, Spania).
(England-Brasil 2-1) England tok sin første seier mot Brasil siden 1990 da Frank Lampard avgjorde på Wembley onsdag.